<b>תשובה </b>ודאי שכל זה מותר הוא שהרי בפירו' תנינא השום והבוסר והמלילות שרסקן מבעוד יום רבי ישמעאל אומר יגמור משתחשך רבי עקיבא אומר לא יגמור ואוקימנא דבמחוסרים שחיקה פלגינן ואפסיקא הלכה למעשה כרבי ישמעאל וקל וחומר הדברים אם מלילות שהם מחוסרים שחיקה מותר לגמור שחיקתן בשבת הריפות שכבר נשחקו ונתבשלו כל צרכן ואינן מחוסרין אלא עירוב בלבד לא כל שכן ואין לנו איסור בזה הענין אלא מחוסר דיכה בלבד כמו שנתברר שם
בצריך דיכה כולי עלמא לא פליגי דאסיר ואין הריפות מחוסרין דיכה שכבר דכו אותן במדוכה כל צרכן ונתבשלו כל צרכן ואינן מחוסריה אלא מעט שחיקה ועירוב ונתינת מים חמין לתוך הקדירה מותר ולפי' מותר לעשות כל אלו המעשים אחר שמורידין הקדירה מעל הכירה שאין כאן אלא שחיקה וכתישה בלבד: משה ב"ר מימון זצ"ל